Document ID: 32008R0364

UREDBA KOMISIJE (ES) št. 364/2008
z dne 23. aprila 2008
o izvajanju Uredbe (ES) št. 716/2007 Evropskega parlamenta in Sveta v zvezi s tehnično obliko za pošiljanje statistike tujih povezanih podjetij in odstopanji, ki se odobrijo državam članicam
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 716/2007 Evropskega parlamenta in Sveta z dne 20. junija 2007 o statistiki Skupnosti o strukturi in dejavnosti tujih povezanih podjetij (1) ter zlasti člena 9(1)(a) in (b) Uredbe,
ob upoštevanju naslednjega:
(1)
Uredba (ES) št. 716/2007 je vzpostavila skupni okvir za sistematično izdelavo statistike Skupnosti o strukturi in dejavnosti tujih povezanih podjetij.
(2)
Določiti je treba tehnično obliko in postopek za pošiljanje statistike tujih povezanih podjetij iz prilog I, II in III k Uredbi (ES) št. 716/2007 za izdelavo podatkov, ki so primerljivi in usklajeni med državami članicami, da se zmanjša tveganje napak pri pošiljanju podatkov, poveča hitrost obdelave zbranih podatkov in omogoči njihova čimprejšnja razpoložljivost za uporabnike. Zato je treba določiti orodja za izvedbo in jih dopolniti z navodili iz Eurostatovega priročnika s priporočili za izdelavo statistike tujih povezanih podjetij, kakor je redno popravljen.
(3)
Prav tako je treba odobriti odstopanja od določb Uredbe (ES) št. 716/2007, da se državam članicam dovolijo potrebne prilagoditve svojih nacionalnih statističnih sistemov. To je povezano zlasti s pripravo novih statističnih registrov in metodami za zbiranje podatkov. Posebna težava za statistiko tujih zunanjih povezanih podjetij je, da se statistična enota analize razlikuje od enote poročanja in nima sedeža v državi članici.
(4)
Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Tehnična oblika iz člena 9(1)(a) Uredbe (ES) št. 716/2007 za skupni modul za statistiko o tujih notranjih povezanih podjetjih je določena v Prilogi I k tej uredbi.
Člen 2
Države članice uporabljajo obliko iz člena 1 za podatke v zvezi s prvim referenčnim letom iz odstavka 1 oddelka 4 Priloge I k Uredbi (ES) št. 716/2007 in za naslednja leta.
Člen 3
Tehnična oblika iz člena 9(1)(a) Uredbe (ES) št. 716/2007 za skupni modul za statistiko tujih zunanjih povezanih podjetjih je določena v Prilogi II k tej uredbi.
Člen 4
Države članice uporabljajo obliko iz člena 3 za podatke v zvezi s prvim referenčnim letom iz odstavka 1 oddelka 4 Priloge II k Uredbi (ES) št. 716/2007 in za naslednja leta.
Člen 5
Podatke, ki jih je treba predložiti v skladu z Uredbo (ES) št. 716/2007, pristojni nacionalni organi v elektronski obliki pošljejo Komisiji (Eurostat). Oblika prenosa je v skladu s standardi za izmenjavo, ki jih določi Komisija (Eurostat). Podatki se prenesejo elektronsko ali naložijo v enoten portal za vnos podatkov, ki ga vzdržuje Komisija (Eurostat).
Države članice izvajajo standarde in smernice za izmenjavo, ki jih zagotovi Komisija (Eurostat) v skladu s to uredbo.
Člen 6
Države članice zagotovijo Komisiji (Eurostat) za vsako pošiljko podatkov potrebne informacije o metapodatkih v elektronski obliki in strukturi iz najnovejše različice Eurostatovega priročnika s priporočili za izdelavo statistike tujih povezanih podjetij.
Člen 7
Odstopanja iz člena 9(1)(b) Uredbe (ES) št. 716/2007 so določena v Prilogi III k tej uredbi.
Člen 8
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. aprila 2008

Labels: 12
7
4
19